
Ενημέρωση για αίτηση τροποποίησης των προδιαγραφών του προϊόντος ΠΟΠ ΑΜΥΝΤΑΙΟ (οίνος)

Η Δ/νση Αγροτικής Ανάπτυξης Περιφερειακής Ενότητας Ηρακλείου γνωστοποιεί σε όλους τους ενδιαφερόμενους ότι υποβλήθηκε στο Υπουργείο Αγροτικής Ανάπτυξης και Τροφίμων (Δ/νση Αξιοποίησης και Τεχνολογίας Τροφίμων)  αίτηση τροποποίησης των προδιαγραφών του προϊόντος ΠΟΠ ΑΜΥΝΤΑΙΟ, σύμφωνα με το άρθρο 24 του Καν (ΕΕ) 2024/1143.

Η εν λόγω αίτηση αποτελεί συνήθης/τυπική τροποποίηση σύμφωνα με την παρ. 4 του άρθρου 24 του
ανωτέρω κανονισμού. Στο πλαίσιο της εθνικής προκαταρκτικής διαδικασίας σύμφωνα με το
άρθρο 4 της αριθμ. 5833/155045/12.12.2013 (Β΄ 3324) ΚΥΑ όπως ισχύει, έχουν αναρτηθεί στην
ηλεκτρονική ιστοσελίδα του Υπουργείου (ημερομηνία ανάρτησης: 30/07/2026) και στη θέση: 
https://www.minagric.gr/for-farmer-2/crop-production/ampeli/oin/561-texn-fakeloipoppge-
trop-cat/2797-texn-fakeloi-poppge-trop-art 
τα παρακάτω σχετικά έγγραφα:
Τεχνικός Φάκελος ΠΟΠ ΑΜΥΝΤΑΙΟ:
α) Αίτηση τροποποίησης
β) Τροποποιημένη Προδιαγραφή του Προϊόντος
γ) Τροποποιημένο Ενιαίο Έγγραφο
Σύμφωνα με την κείμενη νομοθεσία, κάθε φυσικό ή νομικό πρόσωπο που έχει έννομο συμφέρον και είναι εγκατεστημένο ή διαμένει εντός των ορίων της χώρας, έχει το δικαίωμα να υποβάλλει στη Διεύθυνση Αξιοποίησης και Τεχνολογίας Τροφίμων πλήρη και τεκμηριωμένη ένσταση εντός (2) μηνών από την ημερομηνία δημοσιοποίησης της αίτησης τροποποίησης, δηλαδή έως και την 30/09/2026.

